انا حصل معايا موقف من كام يوم    كنت ماشى فى شارع ..ندهلى واحد ..قاللى ياستاذ انت مصرى؟؟ قلتله اه    قاللى انا مصرى    قلتله اهلا وسهلا ..خير    قاللى انا محاسب بقاللى شهرين بدور على شغل    قلتله طيب اقدر اساعدك بحاجه؟؟ قاللى اه لو تعرف حد يشغلنى باى فلوس انا موافق    قلتله طيب ادينى نمرتك ولو فيه حاجه هتصل بيك    والله كنت ناوى اكلمله ناس يشغلوه    قاللى ماعيش موبايل..فادينى نمرتك  وهكلمك انا    قلتله طيب تعالى بكره ( ووصفتله المكان اللى انا فيه)..قلت اعرفه على مدير الموارد البشريه عندنا شفله اى شغل    المهم خد النمره واتفقنا نتقابل تانتى يوم فى العاشره صباحا    وسلمت عليه مشيت..وانا فى نصف الشارع لقيته بينده عليا    وقفت ..قاللى بس عاوز 10 ريال اروح بيهم لان ماعيش فلوس وهدهملك تانى    انا قلت ده تلاقيه ما كلش ولا معاه ياكل..المهم اديته فلوس قلتله خد دول هات بيهم اكل وروح وتعالى بكره ..وبكره ربنا يسهلها    عدى يوم والتانى  والتالت وماجاش    يقدر ربنا ان اشوفه بعد اسبوع قدراااااا..    وجدته فى مطعم فخم ومشهور جدااا اقل وجبه فيه ب 150 ريال.. ( طبعا كنت معدى عادى من قدامه ورايح محل تانى اشترى حجات)    ندهتله...العجيب انه ابدى انه لم يعرفنى..انا قلت يمكن شبهه...بس اتاكدت ان هو لان لقيت معاه القلم بتاعى اللى كان وخده يكتب رقمى بيه    قلتله انت ماتعرفنيش؟؟؟ قاللى لا    قلتله طيب هات قلمى    وشه احمر..واخضر وازرق    قلتله أسأل نفسك بس انت ليه بتعمل كده؟؟؟    وسبته ومشيت      سبحان الله...ايه السبب لا ادرى